γνωμη του κοινου των ατταλιστων επειδη ο ιερευς της συνοδου κρατων ζωτιχου εν τε τωι ζην πολλας και μεγαλας αποδειξεις εποιειτο της προς τουςατταλιστας ευνοιας και κατ ιδιαν υπερ εκαστου και κατα κοινον των υφ εαυτου συνηγμενων και κειμενων την πλειστην ποιουμενος προνοιαν σπουδης και φιλοτιμιας ουθεν ελλειπων και πολλα μεν [αγαθ]α και φιλανθρωπα τηι συνοδωι παρα των βασιλεων εποιησεν αποδεχομενων αυτων την τε εκεινου απαντα τροπον προς εαυτους ευνοιαν και την ημετεραν αιρεσιν και συναγωγην αξιαν ουσαν της εαυτων επωνυμιας ουκ ολιγα δε και των ιδιων επιδιδους και χορηγων διετελει βουλομενος τε τοις προυπηργμενοις ακολουθα πρασσειν και μεταλλασσων τον βιον εν περγαμωι προενοηθη της συνοδου και γραψας επιστολην προς τους ατταλιστας και νομον ιερον απολιπων ον εξαπεστειλεν ημιν βασιλευς ατταλος επισημοτεραν εποιησεν την υπαρχουσαν ες την συνοδον ευνοιαν δι ον το τε ατταλειον το προς τωι θεατρωι ο και ζων καθιερωκει τοις ατταλισταις ανατιθησιν και την συνοικιαν την προς τωι βασιλειωι την προτερον ουσαν μικριου ανατιθησιν δε και καθιεροι τηι συνοδωι και αργυριου αλεξανδρειου δραχμας μυριας και πεντακοσιας αφ ων εκ της προσοδου θυσιας τε και συνοδους [πε]ποιημεθα καθως αυτος εν τηι νομοθεσιαι περι εκαστων διατεταχεν ανατιθησιν δε και σωματα τοις ατταλισταις τα περιοντα α κατα μερος υπερ απαντων εν τωι καθιερωμενωι υφ εαυτου νομωι δεδηλωκεν απελιπεν δε και τα προς συσκηνωσιν εν τωι τεμενει χρηστηρια ικανα παραλυσαι βουλομενος και της εις ταυτα δαπανης και χορηγιας τους ατταλιστας ινα ουν και η συνοδος των ατταλιστων αξιας φαινηται τοις ευεργεταις απονεμουσα χαριτας δεδοχθαι τοις ατταλισταις κυρωσαι μεν τον ιερον νομον τον απολελειμμενον υπο κρατωνος συν[τελεισθαι δ]ε επωνυμους ημερας κρατωνος τε και [-].
CIG 3069